
Орган Лемковского Союза 


П 


Оріаќа росліоуа иіѕсзопа роібуКа 


Львов, четверг дня 23 червня (10). 1938 


Выходит. в каждый четверг, 


ВАКАЦИИ. 


Скончила ся наука в школах. Зачал ся чу- 
ДНЫЙ час.для. учачой ся молодежи — вака- 
ции. По цілорочных трудах в містовых шко- 
лах вертают до сел розрадованы школярикы- 
ученникы гимназий и инших школ. Многы с 
них покончили уж в.том році гимназии: и_пе- 
ред нима стае ро’ ришеня тяжка справа; што 
робити дальше, до якого ‘лицея записати ‘ся 
‚и яку дорогу выбрати на’ ціле жите. 


Не ест то легка справа, бо каждый отёц, 
посылаючи сына до школы; хотіл бы обезпе- 
чити ему кусок хліба, ‘хотіл бы, ‘штобы: тот ^ 


сын як найскорше почал сам зарабяти на се- 
бе и перестал быти тягаром родины, ‘а ту’уря- 
ды запханы, ніт вольных посад и о службу, чи 
то рядову, чи нрыватну, ест барз трудно. При- 
способляти днеска дітину до уряду, то значит 
перезначити ю на тото, же она по оконченю 
школы буде сідити долгы ‘літа, дома. Через 
тот час дітина, ‘видячи, же єй наука не при- 
носит єи користи, тратит віру в людей и`в 
свои силы, стає ся сквашена ‘и /знеохочена до 


житя и часто наберат злых. навыков, котры 


деправуют чисту молодячу душу. 

Прото тыж, по, оконченк гимназии, нале- 
жит выберати такы школы, котры дают най- 
больше видов, же по их оконченю тина або 
достане посаду, або’ потрафит. сама на себе 
заробити. Такых школ єст дост дуже, лем не 
всі ‘знают о том и не всі интересуют, ся нима. 
У нас, особенно на: селі, отец, отдаючи сына 
до школы, думал передовсем о том, штобы 
сын его выучил ся на священника. Прекрасне 
зване, ‘але всі не,могут быти священниками; 
бо бы бракло для них парохий.: Не могут та- 
кже днеска раховати на тото, же сыны их бу- 
дут судиями, урядниками и учителями, бо те- 
пер до уряду ест ся барз трудно достати и не 
всіҳ там принимают. Прото тыж, не можна 
тепер посылати дітей до такых школ, до якых 
привыкли мы их посылати в. передвоєнных 
часах, а мусиме глядати такых, котры в тепе- 
решных условиях дадут. нам возможность У- 
‚величати ряды сельской ‘трудовой интелиген- 
ции: До такых школ належат в першой мірі 
школы рольничи низши. и высши. Школы 
сельского господарства низшого ‘тына сут пе- 
рёзначены для тых, котры .скөнчили народну 
(повшехну) школу; але ‘сут также рольничи 
школы тыпа лицеального (по оконченых 4-ох 


г 


клясах гимназияльных) и ‘школы универсы- 
тскы, по оканченю котрых, достає ся тытул 
инжинера-агронома. Школы сельского госпо- 
дарства всіх тыпов сут для нашого економич- 


‚ ного житя на сёлах барз важны, бо чим боль- 


ше фаховых людей буде на грунті, тым выс- 
ши будут доходы с трунту и:тым богатши 
станут ся наши села. До рольничих школ по 
винни ходити перёдовсем тоты діти, котры по 
родинах достанут грунт. Школы Тоты научат 


их лучшой управы грунту и вытягненя с него 


высших ‘доходов. Скористат с того не лем 
тот, котрый скончил школу сельского госпо- 


тры, видячи, як он веде’ своє. господарство, 
начнут его .наслідовати ијтакым ' способом 
поднесе ся економичный уровень цілого села. 

Як уж нераз мы писали, грунту в наших 
горах ніт ище за мало, ест єго досыть, щтобы 
выкормити аж и два раз тилько людей, .киль- 
ко ест тепер, лем треба змінити способ госпо- 
даркы и допасовати ю до теперешных вымог. 
Трудно в малой газеті подати способы госпо: 
даркы, бо они будут праві в каждом селі ин- 
ши, тото може, зробити лем фахово образо- 
ваный человк, каждый в своем селі. Иначе 


Рок у. | 


Пренумерата в краю: 

30 грошей, місячно, 

80 > квартально, 
1.50 „ Полрочно, 
З зл. рочно. 


В Амерыці: 1 дол: рочно. 


В Чехословакии: 
2 кор. місячно, 10 кор. полрочно, 
20 кор. рочно. 


Ціны оголошень: 
Ціла сторона 120 зд., Уз сто- 
роны 60 зл., Ча стороны 35 зл., 
а стор. 20 зл., ав стор. 10 зл.; 
оголошеня малы за 1 мм, 20 тр.; 
в тексті 30 гр., перед’ текстом 
+0 гр, При місячном и долшом 
оголошеню значна знижка. 


Конто чекове Нр. 404.155. 

Редакция и администрация в Крыниц!. — Адрес „Лемко“ Крыница. 


мусит ся газдовати в!Крыниці, где сут купелі 
и где ест збыт на свіже молоко и на вс! яри- 
ны, а иначе в‘якомси забитом‘ дощками. сёл, 
отдаленом от міста о’ десяткы кильометров. И 
ту и там`добре кормлены коровы дадут ко- 
ристь, але ‘организация ‘господарства ‘мусит 
быти инша, бо коли в Крыниці кажда жена 
продаст за добры ‘гроши свіже молоко, то, в 
селах, отдаленых от міст треба основати мо- 
лочарскый кооператыв, котрый бы занял ся 
переділком молока на масло и сыр и’ ‚тоты 
продукты высылал в світ. Тоты всі рижны ус- 


‚ловия, в якых находят ся. сельскы господар- 


ства рижных ‘сел, потрафят уловити скоро 


`’ лем фахово до сельского’ господарства приго- 


товлены люде, отже. такы люде, котры скон- 
чили школы рольничи. Они сориєнтуют ся 
скоро в потребах своєго родного ‘села, до тых 
потреб допасуют господарку и поднесут куль- 
турный и ‘економичный, уровень сел. 

Прото тыж, як найбольше наших моло- 
дых школяриков най иде до 'рольничих школ. 
Най они не стыдают ся плуга’ и мотыкы, бӧ 
плуг, борона и мотыка, находячи ся в розум- 
ных -руках, сут певным фундаментом силы и 
могучости народов и держав. 

О другых школах, надаючих ся для на- 
шой молодежи, напишу ‘в слідуючом числі. 


Што зробити с жидами в Польщі. 


„Газета Польска“ помістила ряд артыку- 
лов, в котрых старат ся розвязати справу жи: 
довску в Польщі. Як, відомо, в Польщі жиє 
много жидов, котрьг опановали: , цілковито 
торговлю, а'по части таќжё и промысл в Поль- 
щі.. По містах.и по селах праві всі склепы на- 
ходят ся в руках жидовскых. Также в их ру- 
ках находит ся много фабрык. Тото оланова- 
не через жидов торговл! и промыслу, вытвор- 
ює тяжке положене для християнского насе- 
леня Полыцщі, котре ест лод ‘тым взглядом 
меньше подготовлене и выроблене и не може 
успішно конкуронати с жидами.. Прото тыж 
чим ‚раз `частійше выдвигат ся мысель, што- 
бы для жидов вынайти новы терены для их 
переселеня. „Газета, Польска“ пише, же ве 
сут.того мніня, же одыноком. рациональном 
розвязком справы жидӧвской ест емиграция 
жидов до чужих краев, але переведене еми- 


трацийного. пляну ‘вымагат. всесторонного и 


напруженого усилия цілой общественности, 
Покаль до того’ не дойде, ‘пише дальше автор 
в „Газети Польской“, ест лем одно успішне 
средство, а именно, не куповати нич у жидов, 
ани нич жидам не продавати. Єст то сред. 
ство, дозволене ‘правом, бо’ никто не 
примусити другого, штобы куповал. не ‘там, 
где ся єму подобат. Жиды оголосили и пере- 


може 


водят бойкот :товаров німецкых и никто не 
бере им того за зле. А если кто с краевых або 
заграничных гуманитаристов буде росписова- 
ти ся о жидовской нужду, то легко: ему ‘дати 
отвіг; же близша сорочка тіла, як. сердак, бо 
Польща мусит старати ся передовсем а тото, 
штобы облегчити положене християн, в пер- 
шой мірі, хлопов. 

„Газета Польска“ осуджат всіх тых; котры 


погромами хотят розвязати справу‘ жидов- 


ску. 


х 

Стр. 2. 


"ЛЕМИ": 


Німеччина не хоче войны. 


Німецкый министер Гесс выголосил в 
Штетин! велику бесіду, котрой выслухало пе- 
решло № милиона німцов с Прус. 'Министер 
заявил в своей річи, же вопрекы неправдиво- 
му взгляду, Адольф Гитлер, а с ним и ціла Ні 
меччина не хоче войны и до ней не стремит. 
Вожд Німеччины памятат добре, што то’ ест 
война и прото веде он политыку мира, ува- 
жаючи, же война в Европі явит ся концом цы: 
вилизации. Німеччина хоче, штобы отвіт- 
ственны политыкы также зрозуміли, што вой- 
на може принести для судьбы Европы. 


Переходячи до справи с Чехословакиом. 
министер заявил, што Чехословакия не може 
власныма силами удержати мир и порядок в 
границах своей державы и прото являт-ся она 
грозна для мира Европы. Тепер без всякых 
поводов мобилизуе войско и вводит военне 
положене под предлогом; якобы н!мецкы вой- 
ска посувают ся. ку границі чехословацкой. 

Под конец бесіды сказал министер, што 
любов мира через німецкый народ не належит 
поясняти соб! слабостю. 


Англия и Франция невдоволены с Прагы. 


„Фелькишер Беобахтер“ подає с Прагы, 
же делегована через. Англию делегация, яка 
приіде до Чехословакии, штобы на місци роз- 
слідити справу судетскых німцов, має широ- 
кы полномочия. Тым самым Англия принимат 
моральну отытственность за тото, што ся там 
стане. 

`Англицкый посол Нютон был у премера 
Годжи и звернул єго увагу на тото, што не- 
выполненє до того часу приречень, якы дала 


Чехословакия Англии и Франции, выкликало 
в Англии зле вражене. Англия и Франция н.- 
ступают одынаково'в справах непорозумлен» 
німецко-ческого и француске правительстве. 
выразило также свое невдоволенє с дстейс- 
решного розультата переговоров Прагы Зву: 
детскыма німцами. 

Отвічательны кругы Прагы мают быти 
сильно стревожены дыпльоматычным высту- 
пленєм Англии и Франции: 


Результат „чисткы“ 
в Совітах. 


„Чистка“ в Совітах обняла такы застра- 
шаючи розміры, што бракує там уж людей на 
начальны становиска. Особенно ярко видит ся 
тото в Красной Армии, где маса. войсковых 
отділов ест. без комендантов. Штобы запол- 
нити тоты становиска, назначат ся комендан- 
тами людей молодых, не маючих ни знаня 
ни практыкы и занимаючих до того часу низ- 
ши становиска. 

Тысячи офицеров и войсковых техников 
гдето пропали без сліда. Або арештованы и 
розстріляны, або утекли. Маршал Вороши- 
лов, хотячи спасати положенє, зарядил при- 
скорити термин ‘выпуска 10.000 курсантов, ко- 
тры ходят до войсковых школ рижных специ- 
яльностей и тыма недоученыма людьми по; 
полнити ряды офицеров. 


Домашна война в Испанни. 


Помимо побід на рижных фронтах армии 
ген. Франко над червеныма войсками, не за- 
носит ся ище в Испании на скорый конец вой- 
ны. 

По занятю Кастелльона войска ген. Фран- 
ко намірают заняти 120 кильометров побере- 
жа Середземного моря в центральной Испа- 
нии. : 

Италиянскы газеты подают, же в послід- 
ных побідоносных боях принимали участь 
италиянскы легионеры с дывизии „Чорных 
Стріл“, а по стороні республиканского войска 
видна єст помоч Франции, котра не ограни- 
чат ся до воєнных материялов, але Франция 
послала там также своих офицеров. Италиян- 
скы газеты опубликовали масу назвиск фран- 
цускых офицеров, якы бют ся по стороні рес- 
публиканскых войск. 

Республиканске правительство постано- 
вило змобилизовати ище два дальши рочни- 
кы, котры отбывали службу в 1923 и 1924 ро- 
ках. Тота нова мобилизация поднесе число 
кадров до 19. 

Так переведена мобилизация, як и помоч 


со стороны Италии и Франции воюючим сто- 
ронам кажут предпологати, што война в Ис- 
пании не скончит ся скоро. 


ЕЗДИТ ЗЫ ПЛЕЕРЕ ИЕ ЗИДАН 
Англия вооружат ся. 


В Англии росписано нову внутренну по- 
жичку в высот! 80: мидионов фунтов. штерлин- 
гов (перешло 2 милиярды злотых) на довоо- 
ружене армии. Ест хо уж друга пожичка на 
ціли обороны державы. Перша того рода по- 
жичка в высот! 100 милионов фунтов была за- 
тягнена в квітні 1937. р. Загальна сума англиц- 
кых пожичок на ціли обороны краю выносит 
тепер 209 милионов фунтов. 

зойсковы кругы в Англии вірят, же по- 
жичка тота выстарчит на дополнене военных 
материялов на 1 рок. Пожичка тота была по- 
крыта в пару днях. 

Англия закупила в Америці 400 аеропля- 
нов, ав Англии фабрыкы робят 800 аеропля- 
нов. Найцікавше однак ест тото, же німецкы 
фабрыкы зголосили ся до Англии, же могут 
зробити для ней аеропляны найновійших ты- 
пов в барз коротком часі. 


Пол милиона турков верне 
с Балканов до Турции. 


В! цареграді веде турецке правительство 
переговоры с послами Румунии, Югославии и 
Гроции в справ! постепенного переселеня до 
Турции турецкого населеня, жиючого в бал- 
канскых краях. 

Передовсем росходит, ся о тото, штобы 
могли вернути до родного краю туркы, жию- 
чи в Румунии (Добруджа) и в Югославии. Чи- 
сло переселенцов с тых краев вынесе около 
500 тысяч людей. 

Переговоры. дотычат справы продажи 
маетков емигрантов, штобы они при том кё 
втратили. Существуе проект, же гроши, вы- 
ручены от переселенцов заберут относитель- 
ны правительства. 
арР ИСАЕВА РОИ СЕЛИ 
В Редакции „Лемка” в Крыниці можна 
достати ріжны книжочкы религийного со- 

держаня, 

Др. ЯРОСЛАВ СЬОКАЛО 
адвокат в Горлицах. 


„Голос розваги“ чи голос 
ложи и клеветы. 


(продолжене). 


Когда львовскый „штаб“ припомнул собі о нас. 


Ище не усшли мы отрясти ся из всіх ко- 
епоратывных благодатей, сосланых нам че- 
рез львовскы „штабы“, а вже припомнули они 
собі о нас, бо надышли выборы в державный 
сейм. 

Штобы потішити: нас, упадаючих под тя- 
гаром долгов, прислали нам готового вже кан- 
дыдата на посла, поручаючи нам, што не смі- 
еме нич розмышляти, або, противити ся, лем 
мусиме повиновати ся и солидарно на, него 
голосовати. 

Мы однак, созвавши с'ізд делегатов‘ со 
всіх сел нашого пов та, рішили одноголосно 
не оглядати ся веце на львовску команду, лем 
ити за своим розумом. 


Двадцет тысяч злотых. 

Забава в „рекордове поширене коопера- 
ции“ на Лемковщин! коштовала нас корпора- 
тывно, то значит из общественных фондов о- 
коло двадцет тысяч злотых. 

Мусіли мы покрывати тото частично фон- 
дами зликвидованой передвоенной касы а ча- 
стинно фондами из Амерыкы, котры могли 
быти ужиты на бурсу. 

Кром: сего мене лично коштовала тота за- 
бава парусот злотых, а вс! инши, котры тоже 
в ней участовали, доложили по килькадесят 
злотых. 

И сміло можна сказати, што єслибы не 
тот „рекордовый розмах“ кооперации, то мы 
напевно замість ликвидовати, былибы отнови-, 
ли передвоенну „Лемковску Касу“, або сред- 
ствами узысканыма из ликвидации давной ка- 
сы основали нову касу и мали сегодня добру 
и пожиточну финансову инстытуцию, так як 
маме одну из найбольших бурс. 

Але штоже. Одна каса давала бы нагоду 
лем до одной ровизии: рочно, а двадцет бан- 
кротуючих кооператывов давало оказию хоц 
до двадцете ревизий, а може и веце. 

На том не конец. 

Не лем тут у нас дома находила нас біда 
с „кооператывным розмахом“ але приходили 
наши люде на страту и при инших оказиях. 

Кооператыв в Климковці мусіл платити 
доплату (двократне ручательство) за уділ в 
львовской „Защит! Землі“ мимо сего, што сам 
ледво жиє, а селяне из Кунковой дотепер: пла- 
тят векслевы долгы в фирмі Каррах и тов. за 
львовскый ,„Дністросян“. 


А люде о всем том знают 

и такы річи памятают, бо селяне сходят 
ся на ярмарках, кермешах и при другых ока- 
зиях и оповідают собі о том, што их болит. 

И если смерековяне захотіли освободити 
ся от зависимости и задумали сами быти отві- 
чательныма за свои добры и злы діла, то не 
можна им дывовати ся. 

Єсли я на грошевы (финансовы) подпри- 
ємства селян не смотрю так як львовскы реви- 
зоры и разного рода „Яничкы“, то длятого, 
што я ся насмотрил через пару літ на тоту де- 
морализацию и на падане духа, яке иде в пар! 
с такого рода кооператывным крахом, якый 
мы пережили, длятого, што я сам пережил не 
одну грызоту с тым звязану, длятого, што я 
сам не раз и не два мусіл світити очима перед 
своими и чужими людьми за глупоту, брак 
досьвіду, брак совісти и нерозвагы тых, кот- 


ры стояли на верхах нашого кооператывного 
(продолжене слідує). 


руху. 


Ч. 25. (207) 


п М НЕ 


Роботы в червні в яринных загородах. 


В яринных загородах треба Найбарже у- 
важати на нищене буряну и рижных трав, 
зарастаючих зеленину. Треба тыж грядкы ча- 
сто полоти и перекопывати землю мотыками 
и то не лем меже рядами, где росне зеленина, 
але также при плотах, на межах, стежках бо- 
роздах и т. д., штобы бурян, осетя и инши 
шкодливы рослины не розросли ся и не по- 
трафили выдати насіня. 

Выполотый бурян складати на купу, пере- 
сыпати глином 


дом 


и поливати в разі посухы во- 
и гнояницом, а повстане с него незвычай- 
нный навоз, званый компостом. 

Физолу и горох треба в том м!сяци поты- 
чити, а вчасны каляфиоры, капусту и бандур- 
кы огорнути землом. 

Штобы мати на позднійше салату, редь- 
физолу, горох и . калярепу, 
тепер .засіяти. 


НО ЦИ 


ковку, шпинат, 
треба тоты ярины 
Помидоры, огуркы и каляфиоры перед 
завязанем овочей сильно навозити плынныма 
навозами (роспущеныма в вод!), бо. втотчас 
завязуе ся их больше и вырастают великы. 


Што робити, штобы мати вчасны и великы 
помидоры. 


Помидоры, котры перед войном знаны 
были лем тым, котры вернули с Амерыкы, ста- 
ют ся тепер здоровым присмаком містового 
и сельского населеня. Тепер встрічат ся часто 


помидоры уж и в сельскых загородах, 
другой зеленины. 

В горах дозрівают они нераз поздно и то 
чж на пецах, або выглядах, выставлены через 
шибы на ділане сонца, Втотчас тратят они на 
смаку и кормовой вартости. Найсмачнійши и 


серед 


найздоровши сут помидоры втотчас, як до- 
зріют они на кряках на грядці. Можна тото 
осягнути лем ‘через належите знавоженє зем: 


лі, в котру садиме помидоры. Практыка выка- 
зала, же помидоры не потребуют доброго 


грунту о старой культурі. Они выростают ско- 


ро и красны также на звычайных дерньовых 
грунтах, лем болай мали добре погноєне, До 
погноєня не выстарчат однак стаєнный навоз, 
але кромі того мусит ся им дати навозы шту- 
чны, котры належит мішати в такой пропор 
ции: на 1 часть амонового сірчану (21%), дає 
ся 1 часть 40% соли потасовой и 2 части 18% 
суперфосфату. Помидоры подкршлены та- 
кым навозом вырастают барз красны и дозгіі- 
вают о якы 2 тыждні скорше, 

Велике значене має также час, коли сади- 
ме розсаду на грядку. Недобре єст розсаджа- 
ти помидоры занадто вчас на яр, а также зле 
ест робити тото поздно. Найлучше роснут и 
розвивают ся помидоры, засаджены на грял- 
ку по дн! 15-того мая. Єсли -май ест зимный, 
можна тото зробити пару дней позднійше. 


— 


НЕЕ анне: БИЕННАЛЕ 


Світло сонечне при 
хові худобы. 


Сонце ест найліпшим лікарем. Килько то 
недомагаючих. людей жде на сонце, штобы 
поправити свое здоровле, килько стариков 
молит ся, ‘штобы пережити зиму, бо в літі я- 
коси легче дыхати и силы сами вертают до 
ослабленых мускулов. 

Практыка выказала, же кров звірят, ко- 
тры долгый час жиют в подземных копаль- 
нях, без сонечного світла, стає ся бліда и вод- 
ниста и што звірята тоты слабнут. .Досвіды, 
роблены на кроликах выказали, же кроликы, 
держаны в темноті, стают ся тяжши от кро- 
ликов, жиючих в ясных ‘сонечных клітках. 
Прото тыж при опасаню свиней, волов и дру- 


гой худобы добре єст держати их в темных, 


· неосвіченых стайнях. Звірята тоты тратят си- 


лы и здорове, але зыскуют на вазі, а.о тото 
ходит каждому при опасаню худобы. 

Не можна однак держати в темноті зві- 
рят, уживаных до роботы, а также коров и 
молодников. Звірята, уживаны до роботы 
тратят без сонца силу, стают ся лінивы и спя- 
чи, коровы тратят молоко и ест оно планьше, 
а телята и инший молодник не розвиват ся 
добре и стає ся податлӣвый на рижны хворо- 
ты. Прото тыж, кто хоче мати здорову и силь- 
ну худобу, мусит дбати о тото, штобы худо- 
ба мала як найбольше сонца. Сонце в стай: 


нях повинно падати с горы або с боку, але 
так, штобы не разило худобы в очи. 
Лем штукы, перезначены на опас можна 


держати в темных стайнях. 


ИБН НЕСЕТ Бо СОНЕТ оо нина ниенаИЕЕЕЕ 
Килько выдают на себе люде на селі. 


Як жиют люде на селі? На тото пытане 
дає нам отвіт Державный Истытут Науковый 
Сельского Господарства в Пулавах (Пань- 
ствовы Инстытут Науковы Господарства Вей- 
скего) в своей публикации, описуючой маєт- 
кове положене селян. 

Обчисленя того Института выказуют, же 
на господарствах о пространств! 2—-10 гекта- 
ров ест незвычайно трудно провадити ‘госпо- 
дарку и же жите тых людей ест над выраз 
нужденне. 

Гроши, якы выдают тоты селяне на себе 
сут так ничтожны, же ніт о них што говори- 
ти. Подаме отже цыфры сум, якы выдают се- 
ляне богатши, господаруючи на господар- 
ствах от 10—18 гектаров. Сут то такы госпо- 
дарства, о котрых всі думают, же сут они до- 
Статочно великы, штобы удержати родину. 

Оказуе ся, же выдаткы такой родины вы- 
носили в р. 1935/36 538 зл. 30 гр. За тоты гро- 
ши родина зложена с 5—6 людей мусіла істи, 
Юдіти ся и заспокоити всі свои потребы. 

Єсли тоту суму розділити на поодынокы 
позиции, то на одного человіка припадат на 


цілый рок на ідло 40 зл. 4 гр., с того на мя- 
со 4 зл., на омасту 5 зл. 22 гр:, на. печиво 93 
гр. и на цукор 5 зл. 31 гр. При такых ничтож- 
ных сумах не счудуе никого, же хлопа не ста- 
ти на соль до бандурок и же варят на сел! бан- 
дуркы пару раз в одной, раз посоленой воді. 

Діти сельскы бут в зимі планно одіты и 
мерзнут. До школы приходят што другый, а- 
бо што третый день, бо як одно иде до шко- 
лы, то друге мусит остати дома, бо не мае што 
вдіти не себе. 

Люде по містах думают, же діти на селі 
сут здоровы. Тымчасом баданя ‚ лікарскы 
ствердили, же на селі встрічат ся барз дуже 
дітей хворовитых и слабых. В місті діти мо- 
гут ити до лікара, а на селі лікара ніт, а до 
міста далеко и прото никто не знає, килько ді- 
тей хворіє. 

Не дуже выдае ся и на образоване дітей, 
бо як же выдати дуже, єсли всі выдаткы на 
одного человіка выносят рочно 100. злотых, 
што робит денно 27 грошей. 

Цыфра тота бесідує сама за себе. 


Стр, : 3. 


Мушеный выкуп арендо- 
ваных грунтов. 


Ведля нового права, оголошеного в Днев- 
нику Законов Ч. 26, всім тым, котры арендо- 
вали поле о пространств! до 5 гектаров от дня 
28. серпня 1924 р. прислугуе право мушеного 
выкупу арендованой земл! от властителей по 
цінах специяльных) а в выключных случаях 
аж и на долгы сплаты. С права того дробный 
арендатор може користати лем втотчас, если 
властитель має понад 45 гектаров орного 
грунту. 

Як поясняют организации малого роль- 
ництва, арендатор може або добровольно у- 
годити ся с властителем и зробити с ним кон- 
тракт купна - продажи (котрый мусит быти 
затвердженый через Земского Комисара), а- 
60, если властитель не хотіл бы грунту про- 
дати, можна примусити его до того. 

В том случаю треба внести просьбу до 
Старосты, котрый выдаст ухвалу, присуджа- 
ючи арендаторови тытул власности арендова- 
ного поля и усталяючи ціну поля. 

Термин вношеня просьб о того рода му- 
шеный выкуп поля минат дня 1. жолтня т. р. 

Єсли бы ся оказало, же арендаторы пла- 
тили высшу аренду, як належит ся на основі 
нормы с права „о охороні дробных арендато: 
ров“ (аренда не може быти высша от вартос- 
ти 150 кг. жита от 1. гектара грунту 1-ой кля- 
сы, а в клясах низших аренда падат о 1/10 
часть при каждой клясі) то тоты надвыжкы 
аренды мают быти потручены с ціны купна- 
продажи за грунт. А 


а алтоо а ИЧ ОЦ 


Будеме {сти хліб и булкы 
с пшенжита. 


В Польщі ест земля переважно житна. На 
18милионов гектаров орной землі ест ледво 
одне милион 742 тысяч гектаров землі засія- 
ной пшеницом. Прото тыж люде в Польщі 
ідят мало пшеничного хліба. 

Держава не може допустити до того, што- 
бы спроваджати пшеницу с чужих краев, а зе- 
млі пшеничной в Польщі не прибуде. Прото 
тыж учены думают над тым, штобы выпроду- 
ковати таке зерно, котре мало бы смак и всі 
свойства пшеницы и котре родило бы ся на 
землях житных. Такы свойства має ‘именно 
зерно, котре повстало с перекрещеня жита с 
пшеницом и котре названо пшенжитом. Може 
оно роснути на землях житных (середно доб- 
рых) и дає дуже соломы. Зерно маё смак пше. 
ницы и надає ся на всі легкы печива. 

Першим, кто выпродуковал тото зерно, 
был Лукасевич, котрый пшенжито задемон: 
стровал на выставкі в Парыжі в р. 1926. По 
нем роспочали новы пробы выпродукованя 
пшенжита в Німеччині, Франции и Амерыцу, 
всяди с добрым результатом. 

В Польщі от долгых літ трудит ся над о- 
держанем ишенжита др. Ружанскый. Осягне- 
ны через него результаты, показаны на торзі 
насіня в Варшаві сут незвычайно цікавы. 
Пшенжито має солому жита и колос пшени- 
цы. Того року пшенжито выдержало зиму до- 
бре. Проф. др. Ружанскый вірит, же за пару 
літ покаже ся пшенжито на рынках и же лю- 
де будут его сіяти вмісто жита. 


ПОМІЩАЙТЕ 
ОГОЛОШЕНЯ 
„ЛЕМКО“. 


В ГАЗЕТІ 

| Што чути в світі и в краю | 


Голод грозит землі келецкой. В келецкой 
землі знищил Град уж два раз в том році так 
сильно засівы, же на ‘пространств! 8000 тёкта- 
ров ніт праві нич. Град, величины курячого 
яйца перешол над тыма теренами два раз. 
Терен представлят страшный вид’ зңищеня. 
Засівы прибиты до земиї, дерева обдерты! с 
листя. На полях лежат сотні курапатв, а по 
селах град выбил масу домашных птахов (кур, 
гусей, качок), котры на час не 
скрыти ся перед бурьом. 

Ведля провизорычного обчисленя‘втраты 
выносят понад милион злотых. 


Гром забил хлопа. Также над Краковом и 
окрестностю перешла в том році пару. раз ве- 
лика, буря. В Кракові не вырядили бурі вели- 
кых втрат, але по селах от перуна згорило па- 
ру. господарств. В Чхові ‘ударил гром в хату 
Якуба Бохенского, облетіл цілу хату, сорвал 


со стіны годинку и ударил в Бохенского, уби- * 


ваючи єго на м!сци. 


Искра ‘с, пароходу сприпинила пожар.’ В 
неділю, дня 11. червня (в перший день Русаль) 
о год..4. по’ полудни повстал пожар в хаті Су- 
сідка ‚в Поворознику, ; пов. ‘ новосандецкого. 
Хата тота стояла при желізнодорожном торі. 
На пол годины перед выбухом пожару пере- 
іхал коло: хаты поізд,` ідучий с Кракова до 


Крыницы.и подозрівают, Же искра с паровоза, 


споводовала огень. Пожар обнял в коротком 
час! будынкы мешкальны и' господарскы так, 
же. коли приіхали пожарны сторожы с рени, 


щы, не было уж, што ‘ратовати. 


[ 


Сильне землетрясене В Бежан В суботу, 
дня Хот. м. дало ся, отчути сильне землетря- 
сене. над западном Европом, особенно над 
Бельгиом, полночном Франциом и Англиом. 
Землетрясенє было барз коротке, бо тревало 
всього | минуту, в котрой земля затрясла ся 
4 разы, але было так сильне, же'в:многых мі- 
сцевостях завалили ся домы, С под розвалин 
хат выдобыто парудесят жертв. 

Шкоды, выряджены землетрясенєм 
великы. 

Маса домов розвалило ‘ся, ище больше 
потріскало; або. повыпадали' с них шибы. По- 
перевертали :ся также. фабрычны комины, а: в 
(сбрыках пересунули ся машины. Сред насе- 


сут 


‚ леня. повстала паника. 


Землетрясенє повторило ся ище ‘ слідую- 
чого дня, але было значно слабше. 


Швеци: заляна водом. В полночной Шве- 
ции, өт долгых.и сильных дожджей, выляли 
рікы и заляди около 2000 гектаров ‚земли. При 
полученю рик. Виндель и Уме вода розлаля ся 

2 ширині 7-ох кильометров. В том районі на- 
ходят ся велиҷеаны магазыны дерева 'и масы 
дерева, порваны через воду,, сперли ся ‘при 
желізнодорожном мості коло міста ' Веннес, 
рорячи греблю, ширины пару кильометров. 

Наводнене тото; найбольшще, яке знає Шве: 
ция, спричинило шкоду, идучу в десяткы ми= 
лиенов шзедскых корон. 


ца скупуз пшеницу. Ведля меже- 

народной статыстыкы рольничой · Німеччина 
закупила в 'квітні т. р. 142 тысячи метрычных 
тон пшеницы, (Прошлого року в том часі 48 
тысяч тон). 

За 8 місяцов до 31. марта т. р. Німеччина 
закупила 27. милионов. тон пшеницы, ‘а .за 
тот сам час в прошлом році лем 2 милионы’ 
тон. 

‚ _ Вітерницг знишила школу. Над Амерыком 
в стейті Тексас перешла вітерница о нечува+ 


"Отт. редактор: 


потрафили , 


Тарас Громосян в Крыниці.- 

ной силі. Особенно сильный вітер перешол над 
містом Клиде, где розбурило цілковито 20 
домов, а меже нима школу в часі, коли отбы- 
вала ся наука. Сут ранены и убиты. 

Вітер был так сильный, же. тягаровы' ав- 
томобилі. перевертал, як легкы перка. Также 
без труду вырывал дерева’ с коренями. .Вітер 
знищил цілковито’ дроты и’ столбы и спричи- 
чил“ перерване телефоничной комуникации. 

Стражацке авто забило бабу. До пожару, 
якыи вспыхнул в: хаті: Сусідка в. Поворознику, 
іхало стражацке авто с Мушины. В Повороз- 
нику, из за угла ‘хаты .вышла несподівано баба 
и авто. ударило ю вахляром ‘так. несчастливо, 
же ‘баба упала мертва на землю. 

В Кыєві розстріляно 217 совітскых уряд- 
ников. Газеты доносят, же под, конец мая 
розстріляно в самом Кыев! 217 совітскых у- 
рядников и же число тото не вычерпуе ище 
жертв. По них мае быти розстріляна слідую- 
ча партия сов. урядников. 

`Пасторы не хотят поддати ся Гиїлерови: 
С Берлина доносят, же 40 процент німецкых 
пасторов .евангелицкой, церкви не зложило 


‚присягы на вірность Гитлерови. 


Ціны суровых товаров упали. В маю за- 
значила ся сильна знижка цін товаров суро- 
вых, особенно гдеякых металей. Упала ціна 
міди, цыны, цынку, олова, а также какао и пше 
ницы. Знижку цін металей обясняют собі тым, 
же державы вздержали закупы ‘тых товаров 
для воєнных цілей. 

Што до пшеницы, снодіваны сут. незвы- 
чайно богаты урожаи пшеницы в Амерыці, а 
также добры урожаи в Росии, и Румунии. В 


инших европескых' краях Сот сут вдоваля- 


ючи. Х 

Продал жену за 500 злотых. перід, судом 
ваошавскым ‘отбыл ‘ся незвычайный. 
На лаві ‚оскарженых засл Антоний Козак, ‘а 
гент, котрый продалжену ‘за 500 зл. 

Козак ‘оженил ся перед.7-ома роками; По 
лкомси часі Козак роспил ся и закрала ся до 
них нужда. Жена познала`в. том часі. ‘Євгена 
Зарембского и тот звернул ся до Козака, што- 
бы он отступил ему свои права до жены. При- 
шло до згоды и Козак продал. Зарембскому 
жену за 500 зл., с чого половину выплатил. е- 
му зараз Я другу половину мал му дати за № 
року. 

Козак выберал по пару злотых и Заремб- 
скый заявил наконец, же выплатил. ему ‚уж 
всьо. На той почві пришло до авантуры. Раз 
Козак вдер ся до хаты Зарембского и грозя- 
чи Зарембскому и жені, револьвером, выгнал 

их с хаты; а пак порубал ціле уряджёне хаты. 
Конец знищеню положила аж полиция. Тепер 
отвічат Козак за напад, а свідчит против нему 
„продана жена“. 

Смерть бідного фиякра. В Варшаві выда- 
но приказ, же всі конны фиякры мусят мати 
чисельникы (машины, котры сами записуют 
килько кильометров дорогы перехано) ‘так, 
як и автомобилі. Такый чисельник коштує 
400 злотых. 

Оден 62-літный фиякер Нодер, котрый уж 
40 літ‘ фиякровал, так перенял ся тым, же ‘не 
має за што купити чисельника и же мусит пе- 
рестати фиякровати,, же в день, коли уж не 
вольно было вызджати  фиякрам на місто без. 
чисельника (1 червня т. р.) вышол рано до 
стайні, погласкал крня и. почал страшно пла- 
кати: По пару минутах захвіял ся и упал мер- 
твый на дылины. 

Новый, Санч приготовлят ся до „Горско- 
го С’зда“. Шторочным ‘звычаем Союз’ Горс- 
кых Земель уряджат каждого‘ року ѓорскы 


:С'ізды. В том році отбуде ся „Горскый С”ізд“ 
серпня. , 


в Новом Санчі в днях 13, 14, 15и 16. 
Новый, Санч уж тепер приготовлят ся до того 

с1зду.. В першой мірі переводит! ся раптовно. 
ремонт замку: давных королей польскых, где 
мае, наступити ‚ торжественне открыте Музеа 
в часі С1зда Горского. 

На тот час мают выкончити также алек» 
Презыдента :Мосцицкого и прилігаючу до ней 
площу Домбровского, а также поправити всі 
улицы, в' середмістю. 

Заряд міста выдал также місцевому насе- 
леню заряджене приготовити поміщеня и ноч: 
легы для, при!1зжих гостей, котрых сподівают 
ся в том’ час! около 20, тысяч. 


Новы процесы в Совітах. Ище в червні т.‘ 


в. мас станути перед совітскым судом ряд со- 


вітскых, дыпльоматов под: закыдом здрады зв 


троцкизму. ' 

Серед оскарженых' має ‘ся находити: 6. 
посол совітскый в Берлині Юренєв, ‚6. послан- 
ник войсковый ‘в Льондоні плк. Василев, ` 6. 


` ПОСЛ. 'ВОЙСКОВЫЙ В Пара Смирнов, б. посл. 


войск. в Берлин! Яковлев и б. начальник войск. 
департамента в министерств! для справ загра- 
ничных плк. Гетляр. 

Мусят ся вс! купати. Штобы зменшити чи- 
сло выбухаючих епидемий и заразливых хво- 
рот, высунено. проект. закона о примусовых 
купелях. Ведля того проекту гмины мусят бу- 
довати купелі для народа и всі люде под ры- 
гором кар мусят купати ся в означеных тер 
минах. Присмотр буде мати. лікар. 


112. | 
тел. 6. хр 


тел. 

